Diari Oficial de la Generalitat Valenciana


Sumari del DOGV 5762, del 14-05-2008 (2008/4778)

ACORD de 4 de febrer de 2008, de la Junta de Govern del Col·legi Oficial de Graduats Socials de València, pel qual s'aprova la disposició de creació del fitxer de dades de caràcter personal de Registre de Societats Professionals, de titularitat pública.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2008/02/04/(1)/dof/vci/html**

### Dades del document

Número de DOGV
:   5762

Data del DOGV
:   14-05-2008

Secció del DOGV
:   I. DISPOSICIONS GENERALS

Número del document
:   2008/4778


Data del document
:   04-02-2008

Organisme emissor
:   Col·legi Oficial de Graduats Socials de València

Tipus de document
:   Acord

Descriptors 

:   * dades personals
    * legislació
    * col·legi professional
    * base de dades

ACORD de 4 de febrer de 2008, de la Junta de Govern del Col·legi Oficial de Graduats Socials de València, pel qual s'aprova la disposició de creació del fitxer de dades de caràcter personal de Registre de Societats Professionals, de titularitat pública. [2008/4778]  
L'article 8.4 de la Llei 2/2007, de 15 de març, de Societats Professionals, disposa, en relació amb el registre d'estes, que «La societat s'inscriurà igualment en el Registre de Societats Professionals del col·legi professional que corresponga al seu domicili, als efectes de la seua incorporació a este i que este es puga exercir sobre aquella les competències que li atorga l'ordenament jurídic sobre els professionals col·legiats. La inscripció contindrà els extrems assenyalats en l'apartat 2 d'este article. Qualsevol canvi de socis i administradors i qualsevol modificació del contracte social seran igualment objecte d'inscripció en el Registre de Societats Professionals». La disposició transitòria segona de la dita norma precisa que «En el termini de nou mesos comptats des de l'entrada en vigor d'esta llei, els col·legis professionals i la resta d'organitzacions corporatives deuran tindre constituïts els seus respectius registres professionals. Les societats constituïdes amb anterioritat a l'entrada en vigor d'esta llei i a les que li fóra aplicable segons els disposat en el seu article 1.1, hauran de sol·licitar la seua inscripció en el corresponent Registre de Societats Professionals en el termini màxim d'un any comptat des de la seua constitució».  
L'article 20.1 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa, respecte als fitxers creats o gestionats per a l'exercici de potestats públiques, que la seua creació, modificació o supressió «només podran fer-se per mitjà de disposició general publicada en el Boletín Oficial del Estado o diari oficial corresponent».  
En compliment dels dits mandats legals, el Col·legi Oficial de Graduats Socials de València està obligat a la creació del corresponent Registre de Societats Professionals, la qual cosa imposa la creació d'un nou fitxer públic de dades de caràcter personal que tinga per finalitat l'administració del dit registre.  
De conformitat amb allò que s'ha exposat, acorda:  
Primer. Creació de fitxers  
Es crea el fitxer de dades de caràcter personal de Registre de Societats Professionals descrit en l'Annex I del present acord.  
Segon. Mesures de seguretat  
El fitxer que, pel present Acord, es crea complix les mesures de seguretat establides en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers automatitzats que continguen dades de caràcter personal.  
Tercer. Exercici de drets  
Les persones les dades de les quals s'incloguen en el fitxer podran exercitar els seus drets d'accés, rectificació, cancel·lació i oposició en la seu del Col·legi Oficial de Graduats Socials de València, sítia al carrer del Gravador Esteve, 4, 1ª, 46691 València.  
Quart. Publicació  
El present acord serà publicat en el Diari Oficial de la Comunitat Valenciana.  
Quint. Entrada en vigor  
El present acord entrarà en vigor l'endemà de la seua publicació en el Diari Oficial de la Comunitat Valenciana.  
Alzira, 4 de febrer de 2008.- El president: Ricardo Gabaldón Gabaldón.  
ANNEX I  
Fitxer creat  
Fitxer: Registre de Societats Professionals.  
1. Òrgan, ens o autoritat administrativa responsable del fitxer: Col·legi Oficial de Graduats Socials de València.  
2. Òrgan, servici o unitat davant el qual s'hauran d'exercitar els drets d'accessos, rectificació, cancel·lació i oposició: Col·legi Oficial de Graduats Socials de València, carrer del Gravador Esteve, 4, 1ª 46712 València.  
3. Nom i descripció del fitxer que es crea: Registre de Societats Professionals. Fitxer amb les dades personals necessàries per a la gestió i administració del Registre de Societats Professionals del Col·legi Oficial de Graduats Socials de València.  
4. Caràcter informatitzat o manual estructurat del fitxer: mixt.  
5. Mesures de seguretat que s'apliquen: bàsic.  
6. Tipus de dades de caràcter personal que s'inclouran en el fitxer:   
Dades de caràcter identificador: nom i cognoms, DNI/NIF, adreça (postal, electrònica).  
Dades professionals: indicació de la condició o no de soci professional, col·legi professional a què pertany, nom de col·legiat, indicació de l'habilitació actual per a l'exercici professional, condició d'administrador o representant de la societat. Altres dades: resta de mencions exigides per la normativa vigent per a la inscripció registral de la forma societària de què es tracte.  
7. Descripció detallada de finalitat del fitxer i usos previstos d'este: gestió i administració del Registre de Societats Professionals.  
8. Persones o col·lectius sobre els quals es pretén obtindre dades o que resulten obligats a subministrar-los: socis, administradors i representants de les societats professionals que hagen d'inscriure's en el Registre del Col·legi Oficial de Graduats Socials de València. Notaris autoritzadors de les escriptures de constitució o de modificació del contracte social.  
9. Procedència o procediment d'arreplegada de les dades:  
Procedència dels dades: el propi interessat o el seu representant legal. Registre Mercantil.  
Procediment d'arreplegada: enquestes o entrevistes, formularis o cupons. Comunicació del Registre Mercantil.  
10. Òrgans i entitats destinatàries de les cessions previstes: Ministeri de Justícia, Comunitat Autònoma Valenciana, Consell General de Graduats Socials i Consell Valencià de Col·legis Oficials de Graduats Socials.


Còpia Permalink ELI